Una empresa valenciana realitza una donació de fruita als Serveis Socials
23 de abril de 2020

La solidaritat i la cooperació social ja s'ha convertit en un senyal d'identitat d’elianers i elianeres des que es deslligara la pandèmia global provocada pel Covid-19. Un exemple més d'això és l'empresa valenciana de serveis per a menjadors col·lectius, Contalabor, que en col·laboració amb el CEIP Virgen del Carmen de l'Eliana, ha donat als Serveis Socials de l'Ajuntament tres caixes de fruita. Aquesta donació, que es distribuirà a través del Banc d'Aliments, anirà destinada a les famílies que el necessiten.

El Banc d'Aliments, amb qui el consistori col·labora per a donar suport nutricional a les famílies amb escassos recursos econòmics, reparteix menjar tots els mesos a la població més vulnerable amb carros d'aliments de diferent índole als que se sumaran aquestes peces de fruita. Així mateix, durant la pandèmia reparteix diàriament 45 racions destinades a les persones usuàries del servei d'Ajuda a Domicili de l'Eliana.

La regidora de Polítiques Socials, Mª José Valenzuela, ha volgut agrair personalment a la direcció de l'empresa i del col·legi Virgen del Carmen la seua atenció cap als veïns i veïnes de l'Eliana que més el requereixen amb una mena d'aliment que, a més, és fonamental per a la seua nutrició i salut. “Aquesta crisi ha posat en relleu la solidaritat i bon fer de nombroses empreses, particulars i entitats, per això estarem eternament agraïts als qui en moments difícils tenen en compte les necessitats socials de la població”, ha conclòs l'edil.